**Crucea**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu ţară de vis, tu bucată de rai

De milenii te-ai aflat la răscruce

Furată de hoţi, din trei inimi vibrai

Dar toate purtau o singură cruce.

O cruce cu graiul din sânge latin,

Valah, ardelean, moldovean de la Prut,

Mai toţi adunaţi pe un arc catpatin

Mereu au visat şi-n unire-au crezut.

Crucea purtând-o, sfidau prin milenii

Pe toţi ce rupeau din bucata de rai,

Au fost răstigniţi pe crez, pe vecernii.

Rămas-au aici pe piciorul de plai.

Plângeau alte cruci prin noi cimitire,

Alţi fii adunând după lungi bătălii,

Şi toţi ce piereau dorindu-şi unire

În cruci înoptau ca fantomele vii.

Dar jertfele lor primit-au răsplată,

Cu sângele scurs au semnat pe drapel,

Unirea cea mare, de cer dezlegată

S-a-ntors la români, răspunzând la apel.

\*

Sfinxul priveşte o cruce pe munte,

Se-nchină pios la martirii şoimani,

Zâmbeşte destins la piscuri cărunte...

Ce iute-au trecut o sută de ani!